Carla Barber

Carla Barber García (Kanaria Handiko Las Palmas, Kanariak, 1990eko maiatzaren 18a) kanariar medikua eta modeloa da. 2011. urtean Munduko Miss Txapelketan parte hartu zuen.

Biografia 
Carla Barber medikuntzan lizentziatu zen Kanaria Handiko Las Palmasko Unibertsitatean. Ondoren, kirurgia plastiko, estetiko eta konpontzailearen espezialitatea egiten hasi zen Alemanian, Eduardus ospitalean (Eduardus-Krankenhaus), baina ez zuen amaitu, horregatik, Alcalako Unibertsitatean Medikuntza Estetikoko masterra egitea erabaki zuen. 2017an bere estetika klinika ireki zuen Kanaria Handian.

Carla Barberrek Medikuntza Estetikoa eta Zahartzearen Aurkako espezialitatean dihardu, eta medikuntza-lana egiten du Madril, Kanaria Handiko Las Palmas eta Valentziaren artean, han baitaude bere hiru klinikak. Ez da Madrilgo Medikuen Elkargo Ofizialeko kidea. 2019ko apirilean, Medikuntza Estetikoko Espainiako Elkartetik bota egin zuten, kode deontologikoa urratzeagatik.

Modelo 
2010ean  Miss Las Palmas koroatu ondoren, Miss España izateko aukera izan zuen, baina finalista izan zen eta irabazlea Paula Guilló. Urtebete geroago, Miss Mundo 2011 izateko aukera izan zuenean, azken postuan amaitu zuen.

2015ean, Miss Espainia titulua lehiaketara aurkeztu zen berriro, eta aldi horretan irabazi egin zuen. Ondoren, gauza bera egiten saiatu zen Miss Universo 2015ean, baina ez zuen lortu.

Telebistan 
2016ko apirilean, Supervivientes telesailaren edizio berriko lehiakidea izango zela iragarri zen. Lehiaketaren bederatzigarren kanporatua izan zen, lehiaketan 68 egun eman ondoren. Hala, lider izateko proba gehien irabazi zituen emakumezkoa izan zen, hiru lortu baitzituen.

Bizitza pribatua 
Carlak bi urtez Álvaro Morata selekzio espainiarreko jokalariarekin maitasun-harremana izan zuen. Camilo Esquivel doktore kolonbiarrarekin bi hilabetez ezkonduta egon ondoren, banandu egin zen. Ondoren, Diego Matamorosekin harremana izan du.

Polemikak 
Medikuntzan lizentzitua izan arren, gutxienez bi aldiz sortu du polemika, gomendatu dituen botikak direla eta. 2019an, Instagramen kontuan (milioi bat jarraitzaile baino gehiago ditu, baina ez dago egiaztatuta erosi gabeko benetako kontuak direnik) parazetamola antiemetikoa dela (hau da, gonbitoak saihesten duen botika bat). Era berean, isotretinoina-kontsumoa gomendatu zuen "larruazala ondo, argitsuago eta gazteago egon dadin". Printzipio aktibo horrek kontrol dermatologiko zorrotza izan behar du. Hori guztia dela eta, farmazialari batzuk zuzendu beharrean egon ziren.

Miss posizioak

Erreferentziak

Kanpo estekak 

Las Palmas Kanaria Handiko jendea
Medikuak
Emakume medikuak
Espainiako medikuak
Modeloa (lanbidea)
Emakume modeloak
Espainiako modeloak